ועדת המשנה לפריפריה, כנסת 18, פרוטוקול מספר 13, 2011-11-22 14:00

מירי רגב: צהרים טובים.

מירי רגב: אני פותחת את ועדת המשנה של ועדת הכספים לנושא הפריפריה.

מירי רגב: הנושא עליו נדבר היום הוא החלת חוק העדיפות הלאומית, בעצם יישום חוק העדיפות הלאומית, כפי שנקבע על ידי הממשלה לאחר כמעט שנה וחצי של התברברות ודיבורים על איך ייראה החוק, איזה אזורים וישובים ייכנסו לתוכו, ולאחר שקיבלנו החלטה לגבי הקריטריונים שקובעים אילו ישובים ייכנסו לחוק.

מירי רגב: החוק אושר והתחושה היא – גם בקרב ראשי הערים וגם בקרב חברי הוועדה – שהוא לא מיושם.

מירי רגב: לפני שנעבור להתייחסות של המשרדים ובראשם של גבי גולן ממשרד ראש הממשלה, אני רוצה ש – נציג השלטון המקומי ומרכז את כל סוגיית הפריפריה בשלטון המקומי – יפתח ויאמר מספר ימים.

מירי רגב: לאחר מכן מרכז הוועדה מטעמי, מנכ"ל עמותת אור, גם הוא יאמר כמה מלים ורק לאחר מכן נעבור להתייחסויות המשרדים.

מירי רגב: פיני, אם יש לך משהו לומר, אתה יכול להצטרף אבל מאחר שישבנו להכנה עם ואני יודעת שהוא מסונכרן אתך, אני מבקשת ממנו שיתייחס.

תודה.

בהמשך לישיבה הקודמת שהתקיימה כאן לפני מספר חודשים, הנושא הזה של אזורי העדיפות הלאומית לאט לאט מתחיל לחלחל.

קודם כל היה חוסר ידיעה שיש חוק כזה ואחרי שהחוק הזה הופנם, יש באמת ניסיונות לבצעו.

יש משרדים להם יש קושי לתת עדיפות כתוצאה מבג"צים וכולי אבל הפלטפורמה של החוק מאפשרת זאת.

אני יודע שיש משרדים שכן התחילו להפנים את העניין הזה, אבל ברמת המידע וברמת הידע מה היה ומה יהיה עכשיו כתוצאה מהעדיפות, עדיין לא הגענו לשלב בו המשרדים העבירו את האינפורמציה הנדרשת.

כאמור, אני יודע שהתהליכים מתבצעים.

דבר נוסף שחשוב להדגיש בהקשר הזה הוא שב-20 באוקטובר התקיימה ישיבת ממשלה מיוחדת בצפת שהייתה ישיבה חגיגית לרגל פתיחת בית הספר לרפואה בצפת אבל היא נוצלה גם לסעיפים נוספים.

באותה ישיבה הוחלט לקחת מספר ישובים בפיילוט, את חצור הגלילית בצפון, את ירוחם בדרום וגם נדמה לי שהוסיפו את קצרין.

אבנר סעדון: כן, קצרין היא העיר השלישית שהוסיפו.

בנוסף, כתוצאה מהדיון שהתפתח בישיבת הממשלה, קמו מספר שרים והעלו את העניין ושאלו איך יכול להיות שדווקא הסקטור הזה של ערי הפריפריה, של ערי הפיתוח, לא מקבל איזושהי תוכנית עבודה מסודרת רב שנתית ולעומת זאת מגזרים אחרים כן קיבלו.

מגזרים כמו מגזר המיעוטים ומגזר ההתיישבות כן קיבלו.

כתוצאה מכך ראש הממשלה – לדעתי ולפחות מהמידע שקיבלתי – נתן הנחיה שהוא מבקש מהדרג המקצועי במשרד ראש הממשלה להכין תוכנית רב שנתית לנושא ערי הפיתוח והפריפריה.

מירי רגב: זאת אומרת, בנוסף למפת העדיפות הלאומית, זאת הייתה הנחיה של ראש הממשלה.

כן.

גבי, זה נכון?

גבי גולן: אני אסביר את זה לאחר מכן.

אלה עיקרי הדברים.

אני יכול רק לומר שכתוצאה מהכינוס של הוועדה שלך ומהדחיפה שלך, סוף כל סוף מתחילים להבין שאי אפשר להתחמק מהחוק הזה, מה גם שיש חובת דיווח כאשר פעם אחת יש דיווח לממשלה ופעם שנייה דיווח לכנסת כפי שקבוע בהוראות החוק.

מירי רגב: נכון.

מירי רגב: אתה רוצה להוסיף עוד משהו?

לא.

תודה.

מירי רגב: פיני, אתה רוצה להוסיף משהו לדבריו של סמי?

פיני קבלו: לא.

מירי רגב: רוני, בבקשה.

רוני פלמר: חשוב להביא עוד כמה נקודות לידי ביטוי וחשוב שנציגי המשרדים יתייחסו אליהו.

רוני פלמר: נראה לי שאנחנו נמצאים באיזושהי תקופה היסטורית, או יותר נכון עתידית, ואפשר לספור עשרות מיליארדי שקלים של השקעות שהממשלה הנוכחית החליטה עליהם וכבר נמצאים בביצוע בשטח.

רוני פלמר: זה מצד אחד מעולה.

רוני פלמר: מצד שני, יש כאן חוק שיכול לשנות ברגע אחד את כל התמונה ולהוריד לטמיון החלטות שמגיעות למעל עשרים מיליארד שקלים כמו מעבר צה"ל, החלטות על השקעות הון, החלטות על כל נושא הכבישים, כי בסופו של כביש יגיעו לאזור שהוא לא יהיה אטרקטיבי מבחינה של השקעות הון ומיסוי ואז אנחנו בעצם נישאר במצב שהיום להעביר חברה או מפעל לאזור גדרה או לאזור קריית מלאכי, זה אותו הדבר כמו להעביר לאזור להבים ולאזורים אחרים בנגב.

רוני פלמר: זה אחד הדברים המרכזיים שחשוב לראות שמשנים.

רוני פלמר: בסבב שהיה בפגישה הקודמת היו התייחסויות של המשרדים לחלק מהסעיפים אבל בסוף הם לא נתנו את השורה התחתונה של כסף, לוח זמנים והשוואה בין השינוי אל מול מה שהיה עד היום.

רוני פלמר: זה דבר שמאוד חשוב להבין אותו גם כבשורה לפריפריה וגם באמת לראות שבסופו של יום החוק הזה עושה איזשהו מהלך שהוא מהפך.

רוני פלמר: נקודה נוספת היא הסנכרון.

רוני פלמר: בעבודה בין המשרדים אנחנו מזהים שיש כאן פערים.

רוני פלמר: היום משרד השיכון לצורך העניין מייצר באגף הפרוגראמות עבודה שתוגש בעוד מספר שבועות והיא תגדיר את קריית שמונה בוודאי כאזור עדיפות לאומית א' ומצד שני יש כל מיני תפיסות לגבי ישובים אחרים בארץ כי משרד השיכון מסתכל על התקציב שלו והוא אומר שהוא ברמת התקציב שלו לא רוצה עכשיו להתחיל לסבסד.

רוני פלמר: מי שבאזור עדיפות א', צריך לסבסד לו תשתיות.

רוני פלמר: נוצרת מפה אחת של משרד השיכון.

רוני פלמר: מינהל מקרקעי ישראל במקביל צריך גם להתייחס והוא מייצר מפה שמושפעת מדמי ההיוון, שזה בעיקר לאור החוק, 31 אחוזים הנחה באזור א' ו-51 אחוזים הנחה באזור ב'.

רוני פלמר: זאת מפה אחרת.

רוני פלמר: רק בתחום הדיור לצורך העניין יכולות להיות תפיסות שונות וכאן חשוב להבין איך העסק הזה בסופו של יום מסתנכרן.

רוני פלמר: אני רוצה להוריד את זה לרזולוציה של משפחה שצריכה לקבל החלטה אם לחזור לארץ, לעבור לגליל או לנגב ומצד אחד ייתנו לה הטבה בסבסוד אבל לא ייתנו לה הטבה בהיוון.

רוני פלמר: אני מפעל, חברה שרוצה לעשות רי-לוקיישן, מצד אחד יאמרו לי שהביאו לי את הכביש אבל אין השקעות הון.

רוני פלמר: צריך לראות שהעסק מסתנכרן.

רוני פלמר: אם אני לא טועה, גם האוצר עבר לגישה שמרכזת בסוף סבסודים או הטבות ושלא יצא מצב שבצד אחד של הגליל יש הטבה כזאת ובצד השני הטבה אחרת אבל בסוף אתה משחק איזשהו משחק ואתה לא יודע מה להכריע כמשפחה או כיזם.

רוני פלמר: הנקודה האחרונה היא ההתייחסות לנושא של התקציב.

רוני פלמר: בסוף הכול יחזור לכסף.

רוני פלמר: השאלה אם אנחנו משחקים משחק יותר גדול בסכום אפס או בסכום הקודם שנקבע וצריך לחלק אותו כרגע ליותר רשויות וליותר השקעות.

רוני פלמר: אז בעצם יצא שכרנו בהפסדנו כי המקומות שכבר הצליחו, הרוויחו ונכנסו לתהליך – אני תושב ירוחם היום ואני יכול להגיד שיש שינוי בירוחם כי המדינה נותנת הטבות ועושה השקעות ופתאום ירוחם, במקום הנחות המס שקיימות היום והטבות אחרות, פתאום אנשים ימצאו את עצמם במצב בו ישאלו למה להם בעצם לבוא והמקום ירד ממפת השיקולים.

רוני פלמר: לכן אני אשמח לקבל התייחסות לגבי התקציב הכולל של החוק.

רוני פלמר: אני אומר לכולנו שצריך לראות שלא מפספסים את ההזדמנות הזאת כי נראה לי שזה מה שקורה כאן פעם בעשור או פעם בשני עשורים, כאשר פותחים בראייה לאומית מפה וקובעים לאן המדינה הולכת להתפתח, על שבעים-שמונים אחוזים מהשטח שלה.

רוני פלמר: תודה.

מירי רגב: גבי, אני מבקשת את ההתייחסויות שלך.

מירי רגב: תאמר לנו האם יש לנו מסגרת תקציבית שכל משרד קיבל, האם באמת יכול משרד לקבל החלטה היכן הוא משקיע והיכן לא לפי מפה פרטית שלו כפי שהציג את זה רוני, ובעצם איך אנחנו רואים את החוק הזה מתחיל להיטיב עם אותם תושבים בפריפריה עבורם החוק הזה יועד.

גבי גולן: אני אזכיר לנוכחים כאן שהחוק הזה בעצם נוצר עקב פסיקת בג"ץ.

גבי גולן: פסיקת בג"ץ הייתה בעיקר בתחום החינוך אבל בג"ץ קבע שתי אמות מידה: האחת, שוויוניות שמובנת לכולנו, והשנייה, מידתיות.

גבי גולן: בג"ץ אמר שאם על פי כל הפרמטרים אתם רוצים להעדיף אוכלוסייה מסוימת או אזור מסוים על פני אזור אחר, זה לא מידתי כי הדרתם ולא כללתם קבוצה גדולה ולכן רואים בזה פגיעה חוקתית.

גבי גולן: אני חייב לומר – וחברת הכנסת מירי רגב, את מכירה את הנושאים – שזה לא היה קל לממשלה.

גבי גולן: עד אותה פסיקת בג"ץ למעשה הממשלה פעלה על פי החלטות ממשלה בלי צורך לתת יותר מדי דין וחשבון.

גבי גולן: אני לא מדבר דווקא על הממשלה הזאת, כי הכול היה בממשלות קודמות ואני מדבר על ממשלות משנות ה-90.

גבי גולן: החוק הזה בעצם קובע ארבעה עיקרים חשובים.

גבי גולן: העיקר הראשון מבדיל – וזה חשוב להבין – בין מתכונת של עדיפות מטעמי מדיניות למתכונת של עדיפות מטעמי צרכים מקומיים שהם יכולים להיות צרכים יישוביים או יכולים להיות צרכים אזוריים.

גבי גולן: בחוק כתוב שזאת עדיפות לאומית על פי אמות מידה מקצועיים.

גבי גולן: החוק הבדיל.

גבי גולן: אמות מידה מקצועיים, זה בעצם – ניתן דוגמא – אם יש למשל בירוחם מחסור במורים לאנגלית ומשרד החינוך מחליט שהוא נותן העדפה כספית למורים לאנגלית בירוחם, זה בסדר.

גבי גולן: כמובן שאם יהיה ישוב דוגמת ירוחם שיש בו את אותו מחסור, הוא יצטרך לשמור על שוויוניות.

מירי רגב: ההחלטה היא שמשרד החינוך או משרד כזה או אחר מחליט איפה הוא נותן.

מירי רגב: החוק בעצם מאפשר לשר לקבוע איפה הוא שם את המשקולת.

גבי גולן: בדיוק.

גבי גולן: צריך להדגיש עוד פעם כי זאת נקודה מאוד חשובה שהחוק עצמו הוא חוק כללי, הוא חוק שקובע מתכונת והוא לא קובע את אותם הפרטים שאותם צריכה הממשלה – אם הממשלה במליאתה ואם כל שר בנפרד – לקחת בחשבון.

גבי גולן: דבר שני.

גבי גולן: החוק עצמו קבע שני סוגים של מיפוי של עדיפות לאומית כאשר האחד הוא מיפוי כללי, הווה אומר שהממשלה במליאתה מחליטה על אזורים או על אזור והיא אומרת שאלה הם אזורי העדיפות הלאומית מטעמים של מדיניות ובתוך אותה מפה חייבים השרים השונים או המשרדים השונים לקבוע מפות ייעודיות לכל תחום ותחום.

גבי גולן: למשל, אם בתחום השיכון בישוב מסוים שנמצא בתחום אזור עדיפות לאומית אין בעיה, לא חייבים לתת לו את אותה עדיפות שנותנים לישוב שלידו שבו כן קיימת בעיית שיכון.

גבי גולן: הדבר האחרון שאני רוצה לומר הוא שבחוק עצמו הממשלה הציעה – והכנסת אישרה – פרמטרים מאוד רחבים של שקיפות.

גבי גולן: דרך אגב, אני אומר במאמר מוסגר, עשינו את זה גם בחוק ה-וד"לים וכפי שאת לפחות יודעת ההתנגדות לחוק הזה לא הייתה מטעמים ענייניים.

גבי גולן: היום כולם מברכים על החוק הזה למרות הצעקות שהיו לפני שלושה חודשים, כולל הירוקים, אבל זה במאמר מוסגר שאנחנו סוגרים אותו.

מירי רגב: כולם מברכים על הכול אלא שבינתיים אין בנייה ואין דיור לזוגות צעירים.

מירי רגב: לא נפתח את זה כאן כי יהיה לנו דיון נפרד על נושא הדיור הציבורי, על פינוי-בינוי ועל דיור לזוגות צעירים.

מירי רגב: מרוב חוקים ומרוב רפורמות, בסוף, התוצאה היא האם זוג צעיר קונה היום דירה במחיר סביר?

מירי רגב: לא.

מירי רגב: כאמור, לא נפתח את זה לדיון.

גבי גולן: לא נפתח את זה לדיון, אבל תרשי לי משפט קצר.

גבי גולן: אנחנו נגיע לוועדה משותפת של ועדת הכלכלה וועדת הכספים ואנחנו נדווח.

גבי גולן: לדעתנו נעשה הרבה אבל אתם תשפטו כי אתם עושים עלינו את הביקורת.

גבי גולן: כולם מבינים שדירה זה לא דבר שיש על המדף ומורידים אותה.

גבי גולן: כשאני מראה שאנחנו בתקופה קצרה אישרנו בתוכניות איקס אלפי יחידות דיור בפריסה רחבה, זאת עדיין לא דירה שאפשר לגור בה אבל זה מעשה.

גבי גולן: נחזור לעניין שלנו.

גבי גולן: בעקבות החוק הקמנו אתר פתוח לכל הציבור ובאתר הזה יש כ-800 דפים ושם יש את כל הנתונים הנדרשים לעניין עדיפות לאומית ולפחות רוני יכול להעיד כאן ממקור אישי שהוא מצא איזו טעות, הוא שלח לי מייל והטעות תוקנה תוך שעות.

גבי גולן: זאת אומרת, הציבור צריך לדעת ולמרות שפרסמנו את זה והכל, פחות משתמשים.

גבי גולן: כל החומר קיים, הצופה הבסיסי ביותר יכול להיכנס, זה כתוב בשפה פשוטה, הוא יכול לראות מפות, רשימות ונימוקים.

גבי גולן: הנושא האחרון, ואני אבקש עוד מעט מאבנר להרחיב מעט, הוא שבמסגרת החוק אנחנו צריכים אחת לשנה לבצע איזושהי פעולה של בדיקה, של הצגה בממשלה ולאחר מכן אנחנו מגיעים לכנסת ומציגים את זה בפני ועדת הכספים.

גבי גולן: אנחנו עכשיו נמצאים בעיצומו של הכנת החומר.

גבי גולן: ראש הממשלה אכן הנחה אותנו לעשות בדיקה מחודשת, כאשר זה גם בעקבות הפגישה שהייתה לכם עם ראש הממשלה לפני חודש וחצי.

גבי גולן: צריך להדגיש שכולם מבינים שיש צורך בתקציב כדי לתת הטבות.

גבי גולן: בשלב זה אין תוספות תקציב.

מירי רגב: אתה אומר שנקבע חוק אבל לא סגרו במשרדים תקציב צבוע לטובת יישום החוק.

גבי גולן: לא.

גבי גולן: אני רוצה להדגיש.

גבי גולן: יש תקציבים מיועדים למתן הטבות לעדיפות לאומית.

גבי גולן: התקציבים האלה, דרך אגב, באתר שלנו הם שקופים וכל אחד יכול להיכנס ולראות אותם.

גבי גולן: אלא שאלה הם תקציבים שנקבעו בהתאם ליכולות של הממשלה לממן.

גבי גולן: לכן, כאשר יש צורך או כאשר יש רצון של שר מסוים להרחיב את קבוצת הנהנים, הוא צריך לעשות את זה במסגרת התקציב הקיים.

גבי גולן: אני רוצה לומר כאן משהו שאמרו לי לא כל כך לומר, אבל בכל זאת.

גבי גולן: אתם לפחות צריכים להבין שבמסגרת ההחלטות שהממשלה תקבל ליישום הצוות החברתי-כלכלי - קרי, טרכטנברג - כנראה שהתקציבים האלה יופחתו כי הרי אין יש מאין וכנראה שיצטרכו למצוא מימון לנושאים השונים שהומלצו בוועדה ואחד המקורות הוא קיצוץ רוחבי.

גבי גולן: כך אני מעריך, אבל הממשלה עוד לא החליטה.

מירי רגב: שלום לכבוד יושב ראש ועדת הכספים.

גבי גולן: שלום לאדוני.

גבי גולן: כאמור, הממשלה עדיין לא החליטה.

אני מבין שעדיפות לאומית זה לעשות עכשיו צדק חברתי במרכז הארץ.

גבי גולן: לא אמרתי את זה.

לא.

אני אמרתי.

מירי רגב: מפת העדיפות הלאומית – כפי שאמרתי, היה דיון של כמעט שנה וחצי בוועדת הכספים – כאשר החליטו מה הקריטריונים, מי נכנס וכולי ובסוף נקבעה המפה שלא כולנו אהבנו אותה.

מירי רגב: אנחנו הגענו להסכמות.

מירי רגב: היו ראשי ערים, היו ויכוחים עם המשרדים, אבל נקבעה המפה.

מירי רגב: המפה הזאת נקבעה, אם אני לא טועה – יתקן אותי כבוד היושב ראש – חצי שנה-שנה לפני המחאה החברתית.

מירי רגב: נקבעה מפה והמפה הזאת שנקבעה, היא נקבעה לא כדי שתהיה מפה ויאמרו שיש חוק, אלא כי בעצם הממשלה – ואתה אמור היית ליישם את ההחלטה הזאת – הייתה אמורה לבוא ולומר שאלה הערים, המפה הזאת אמורה לבוא לידי ביטוי במשרדים הבאים, זה התקציב הצבוע שיש למשרדים כדי לממש את סדר העדיפות על פי החלטת השר.

מירי רגב: השר קבע שנניח הפעם הוא ישקיע בצפת ובפעם הבאה הוא ישקיע בעיר אחרת.

מירי רגב: אתה אומר לנו כאן שקודם כל חובת הפיקוח של ראש הממשלה, כפי שהוא אמר לכם, אחת לשנה, אמורה להיות כבר עכשיו.

מירי רגב: אתם מכינים עכשיו את הרשימה שתאמר איזה משרדים עשו מה לטובת הערים.

מירי רגב: הבנתי נכון?

מירי רגב: אני מאמינה שאת הדבר הזה תציגו בפני ראש הממשלה ובודאי תצטרכו גם להציג את זה בוועדת הכספים על פי הנוהל שנקבע.

גבי גולן: אחת לשנה.

מירי רגב: אני שמחה שאנחנו מגיעים לזה עכשיו.

מירי רגב: זאת אומרת, לפני סוף השנה.

מירי רגב: בוודאי בינואר-פברואר תאמרו לנו מה עשיתם.

גבי גולן: אנחנו נהיה מוכנים.

גבי גולן: אנחנו, הצוות המקצועי, נהיה מוכנים בימים הקרובים.

מירי רגב: מצוין.

מירי רגב: זה טוב.

מירי רגב: הדבר השני שאתה אומר הוא שאנחנו צריכים לדעת שבעקבות המחאה ובעקבות ועדת טרכטנברג, לא רק שהכספים שגם ככה הם בעייתיים וגם ככה עוד לא אפשרו לתת אותם למשרדים, הכספים עוד יותר יצטמצמו לטובת נושא המחאה.

מירי רגב: זה מה שאתה אומר.

גבי גולן: עדיין לא אומרים את זה.

גבי גולן: אני רק אומר בהערת ביניים או בהערת שוליים לדיון שכאשר הייתה החלטה וכאשר הממשלה החליטה על אזור עדיפות רחב, והדגשתי שהמשרדים עצמם צריכים לקחת ובתוך אותו אזור להניח את התשתית למפה שנוגעת לכל תחום ותחום, בשלב הזה החליטה הממשלה לא להגדיל את התקציבים.

גבי גולן: אמרתי שלקראת השנה הבאה אני מעריך שיהיה צורך לממן פעולות כאלה ואחרות של עדיפות שנגזרות מהמלצות הוועדה ואני מעריך שאחד המקורות למימון אותן פעולות יבוא מהתקציבים.

מירי רגב: כרגיל, הפריפריה.

מירי רגב: זה ברור.

גבי גולן: אבל אנחנו מביאים הרבה מאוד החלטות לפריפריה.

מירי רגב: אני לא יודעת.

מירי רגב: קודם כל, אני לא ראיתי שום דבר בנושא ועדת טרכטנברג.

מירי רגב: אני לא יודעת מה ועדת טרכטנברג המליצה, מה אישרתם ומה נתתם לזה.

מירי רגב: אני עוד לא יודעת.

מירי רגב: אני רק יודעת על דברים שקורים בוועדת הכספים והם לא קשורים לוועדת טרכטנברג ויודעת שאלה נושאים שלפני כן דנו עליהם בוועדת הכספים.

מירי רגב: בטח גם יושב ראש ועדת הכספים יתייחס לזה.

מירי רגב: תראה מה אתה אומר.

מירי רגב: אתה אומר כאן דבר שאני מנסה להבין אותו.

מירי רגב: הדיון הזה, אני לא בטוחה שנמשיך אותו ואת דעתי אני גם אומר במכתב שאני אכתוב לראש הממשלה.

מירי רגב: אני אולי שמחה שראשי הערים אינם כאן כי הם מבינים שבסוף אלה דברים כמו חול ואין מה לאכול.

מירי רגב: בסוף אתה אומר דבר מאוד פשוט.

מירי רגב: אתה אומר שאתם לא הגדלתם את התקציב למפת העדיפות הלאומית, אבל את זה ידענו.

מירי רגב: ידענו את זה בוועדת הכספים עם אישור החוק.

מירי רגב: ידענו על בג"ץ עדאללה והבנו מה הבעיות.

מירי רגב: החלטנו על קריטריונים.

מירי רגב: באותה נשימה אתה גם אומר שהשר הרלוונטי הוא זה שאחראי לחלק את התקציב היותר קטן שיש לו.

מירי רגב: היום יכול השר לומר שהוא מטפל טיפול נקודתי בנצרת עילית, בבית שמש ובחצור, ובשנה הבאה בתקציב הזה – בגלל שהוא לא גדול – יטפל בירוחם, באופקים ובצפת.

מירי רגב: הוא יכול לעשות את זה.

מירי רגב: אני שואלת אותך שאלה מאוד פשוטה.

מירי רגב: ראשית, בתקציב המאוד קטן שניתן, מה טופל עד היום?

מירי רגב: לא הגדלתם את התקציב.

מירי רגב: מה טופל, באיזה משרדים ובאילו ערים?

גבי גולן: המשרדים יושבים כאן.

מירי רגב: הם תכף יציגו את הדברים אבל אני שואלת אותך כמי שאחראי על זה, כמי שאמור באופן עקרוני לשלוף ולומר לי כאן טופל, כאן טופל, כאן עוד לא וכולי.

מירי רגב: אם כן, ראשית, אני שואלת מה טופל.

מירי רגב: שנית, על חשבון מה תבוא ועדת טרכטנברג?

מירי רגב: מתי נדע על חשבון מי תבוא ועדת טרכטנברג?

מירי רגב: על חשבון איזו עיר?

מירי רגב: על חשבון איזה נושא?

מירי רגב: על חשבון איזה תחום תבוא ועדת טרכטנברג?

מירי רגב: אני לא מדברת על ועדת המשנה שלנו – ואחרי הדיון הזה התכוונתי לדבר על הנושא עם הרב גפני, גם בנושא הזה שפתאום יש ועדה גם בוועדת הכלכלה – אבל זה הופך גם את ועדת הכספים לצחוק.

מירי רגב: יושבים, דנים שנה וחצי על חוק, מתקיימים ויכוחים ובסוף זה בעצם עוד חוק.

גבי גולן: לגבי הוועדה החברתית-כלכלית.

גבי גולן: זה יגיע אליכם ותדונו.

משה גפני: לא יגיע.

גבי גולן: או שלא יגיע.

משה גפני: זה ייעצר בשער פולומבו.

גבי גולן: מה שיחליט היושב ראש.

משה גפני: לכאן זה לא יגיע.

גבי גולן: שוב, אנחנו לא מטפלים בזה.

גבי גולן: אני אומר דבר מאוד פשוט וכאמור, נמצאים כאן נציגי המשרדים.

משה גפני: גם טרכטנברג לא רלוונטי לנושא?

מירי רגב: כן רלוונטי כי הוא אומר שהמלצות ועדת טרכטנברג, התקציב לא יבוא מאין.

מירי רגב: מאיפה הוא יבוא?

מירי רגב: יבוא על חשבון אזורי פיתוח שגם כך התקציב כל כך קטן.

מירי רגב: גבי לא יודע כלום, אבל אלמלא ידעתי את מעמדך בלשכת ראש הממשלה, הייתי מאמינה לך כי אתה משדר אמינות.

משה גפני: ידעתי כל הזמן שהוא איש חכם, אבל לא ידעתי שהוא חכם עד כדי כך.

משה גפני: נכנסתי רק לברך אותך על שהעלית את הנושא הזה.

משה גפני: לצערי הרב לא הולך לקרות עם זה שום דבר אבל הוא נושא שהחשיבות הלאומית שלו היא בלתי ניתנת לתיאור.

משה גפני: אתמול העברנו את הנושא של אזור עדיפות לאילת.

משה גפני: העברנו את זה ב-92 קולות ללא מתנגדים וללא נמנעים עם התנגדות של היועץ המשפטי לממשלה.

משה גפני: העברנו את זה כאן והנושא שוב עלה על סדר היום.

משה גפני: נגיד את האמת.

משה גפני: לא נמצאים כאן ראשי ערים.

משה גפני: נכון?

מירי רגב: אין.

משה גפני: אנחנו שני חברי כנסת מהקואליציה.

משה גפני: מבין חברי הכנסת אין כאן מישהו מהאופוזיציה, אבל הייתי אומר את זה גם אחרת.

משה גפני: יש בעיה עם הנושא הזה וזה לא רק הממשלה הנוכחית.

משה גפני: אזור עדיפות לאומית לגבי כל הנושאים הללו, הוא נושא בעדיפות לאומית בלתי רגילה מסיבה מאוד פשוטה: אם אנחנו מתייחסים לחצור כמו שמתייחסים לחולון, זאת שאלה מאוד מרכזית בחיי מדינה, במיוחד מדינה כמו שלנו.

משה גפני: אתמול היה כאן דיון עם פרי הגליל שהוא מפעל עוגן ואם הוא נסגר, הישוב נסגר.

משה גפני: הממשלה צריכה לטפל בעניין הזה.

משה גפני: הבעיה המרכזית היא שלא הממשלה הקודמת ולא הממשלה הנוכחית מעזים לטפל בזה אלא משאירים את המצב כפי שהוא ואתם תעמדו בביקורת וזה בשעה שאתם לא אשמים.

משה גפני: הממשלה הייתה צריכה לשבת בישיבה אחת, בשתי ישיבות ובשלוש ישיבות על מנת לגמור את העניין הזה ולהחליט מה מפת העדיפות לגבי כל נושא.

משה גפני: גם לא כל אחד מתאים.

משה גפני: שיכון זה לא תמיד ישוב מסוים, החינוך לא תמיד ישוב מסוים, אבל יש ממשלה שתפקידה למשול והיא צריכה לדעת את המפה מאנשי המקצוע והיא צריכה לקבל החלטות ושאלה יהיו גם החלטות שעומדות במבחן בג"ץ.

משה גפני: דורית בייניש עומדת עם יד על העט כדי לחתום על פסק דין שאפילו אני החרדי לא אוכל לצאת נגדה.

מירי רגב: זאת אמירה.

גבי גולן: בנושא של המיסוי?

משה גפני: כן.

משה גפני: הטבות המס.

משה גפני: אני לא אוכל לומר מילה.

גבי גולן: אנחנו מחכים שהיא תחתום.

משה גפני: את זה אני לא אומר.

משה גפני: זה כבר יותר מסובך.

גבי גולן: אנחנו לא יודעים מה כתוב שם.

משה גפני: מה שהיא תגיד, היא תגיד לבטל את זה.

משה גפני: מה היא תגיד?

משה גפני: ברור מה שהיא תגיד.

משה גפני: למה מחכים שהיא תחתום?

משה גפני: למה לא מטפלים בזה?

משה גפני: הרי יודעים בדיוק את העקרונות.

משה גפני: כולנו יודעים.

משה גפני: אף ממשלה – לא של קדימה, לא של הליכוד ואף ממשלה אחרת – לא רוצה לריב עם ראשי הערים.

משה גפני: זאת תמונת המצב.

משה גפני: גם אני לא רוצה לריב עם ראשי הערים ולכן אני לא אומר שמות, אבל במקום לומר שמקום מסוים צריך אזור עדיפות בנושא של חינוך והמקום הזה לא צריך אזור עדיפות בנושא של חינוך, כי לא כל המדינה היא כזאת, היא לא אומרת כלום.

משה גפני: פשוט מחכים שדורית בייניש תחתום וזאת שערורייה שלא הייתה כדוגמתה.

משה גפני: זאת אומרת, הרשות המבצעת, תפקידה לשלוט.

משה גפני: הרשות השופטת, תפקידה לפקח, להעביר ביקורת שיפוטית על העניין כשאנחנו יודעים בדיוק מה צריך לעשות.

משה גפני: הדבר הזה הוא נורא ואיום.

משה גפני: התוצאה שלו תהיה מאוד פשוטה: זה ימוטט את הישובים החלשים.

משה גפני: זה ימוטט את הישובים שצריכים עדיפות בחינוך, ימוטט את הישובים שצריכים עדיפות בשיכון, ימוטט את הישובים שצריכים הטבות במס כדי לקלוט אנשים ברמה וכדי שהם יבואו לשם.

משה גפני: הממשלות פוחדות להתמודד עם העניין הזה.

משה גפני: התוצאה תהיה רעה מאוד.

משה גפני: מה אמרת לגבי ועדת הכלכלה?

מירי רגב: הם הקימו שם ועדה בנושא גליל ונגב.

משה גפני: לא יודע.

מירי רגב: היא מתאימה בנושאים שלה לוועדה שלנו.

משה גפני: אני לא יודע, אבל אני יודע שאם את תגידי לי לא להביא יותר העברות של משרד ראש הממשלה עד שיקבלו החלטה, אני לא אביא וזה דבר שוועדת הכלכלה לא יכולה לעשות.

משה גפני: יש לנו כאן יכולת.

מירי רגב: שוורץ, למה אתה צוחק?

מירי רגב: אנחנו נעשה את זה בשיכון.

משה גפני: היום כבר התחלנו בחלק מהעניין.

משה גפני: שיכון דווקא העברנו אבל אלה היו רק 700 אלף שקלים.

מירי רגב: בכל זאת שר השיכון הוא מ-ש"ס.

משה גפני: 36 מיליון שקלים של החשב הכללי לא העברנו.

משה גפני: יש לנו יותר יכולות וגם מבחינת החוק הם מחויבים לוועדת הכספים גם בנושא של הפריפריה מכיוון שזאת אותה מפה אתה צריך להתמודד.

מירי רגב: הלוואי.

מירי רגב: שיהיו כמה שיותר ועדות, אבל שיהיו תוצאות.

משה גפני: אני מעדיף שלא יהיו ועדות אבל שיעשו את מה שצריך לעשות.

משה גפני: מקימים ועדות משנה, תודה רבה, כולם מדברים אבל שלא יקימו שום ועדה אלא יעשו את מה שצריך לעשות.

משה גפני: התפקיד שלנו מבחינת ועדת הכספים, זה התפקיד שלנו ואנחנו לא מספיק עושים את מלאכתנו בעניין הזה.

משה גפני: אני מברך אותך על כך ומה שתחליטי, אני מוכן לבצע.

משה גפני: תודה רבה.

מירי רגב: תודה רבה.

מירי רגב: אני מציעה שנשמע את נציגי המשרדים ואז נראה איך אנחנו מסכמים.

מירי רגב: כפי שאמר גפני, הוא שולט על הברז של הכסף, כך שלפחות בעניין הזה אולי נצליח במשהו לקדם דברים אמיתיים.

מירי רגב: אנחנו נתחיל לפי הסדר, לא של החשיבות, אלא לפי הסדר שמנהלת הוועדה כאן החליטה.

מירי רגב: אנחנו נתחיל עם משרד התעשייה, המסחר והתעסוקה.

מירי רגב: נמצא כאן אשר שטרית.

מירי רגב: בבקשה.

שטרית: אני מייצג את מרכז ההשקעות.

שטרית: מרכז ההשקעות היום מתבסס על החוק לעידוד השקעות הון ועל החלטות ממשלה מספר 1060.

שטרית: ההבדלים ביניהם קיימים.

שטרית: החוק לעידוד השקעות הון מינוס 1060, בעצם נותן את נפת אשקלון.

שטרית: נפת אשקלון בחוץ.

שטרית: אלה ההבדלים ואנחנו הולכים לפי זה.

מירי רגב: מה כן יש?

רוני פלמר: מה הקו הצפוני?

מירי רגב: מי בחוץ, בסדר, אבל מה כן קיים?

מירי רגב: מי מקבל מה?

מירי רגב: איפה יכולים לקבל משהו מסודר על מי מקבל מה ואיך זה בא לידי ביטוי?

שטרית: יש לי רשימה.

שטרית: אני יכול להעביר לך רשימה ארוכה מאוד של הישובים שמהווים חלק מאזור עדיפות.

מירי רגב: במה זה מתבטא.

שטרית: במרכז ההשקעות מסלול תעסוקה מסבסד שכר לשני סוגי אוכלוסיות: האוכלוסייה הכללית והאוכלוסיות המיוחדות הכוללות חרדים, ערבים, חד הוריים ומוגבלים.

שטרית: האוכלוסיות המיוחדות מסובסדות בכל הארץ ללא כל קשר לישוב בו הם מתגוררים.

שטרית: כלומר, כאן אני לא צריך שום חוק אלא אני מסתפק בסוג האוכלוסייה עצמו, באוכלוסיות המיוחדות.

שטרית: לגבי האוכלוסייה הכללית שהיא לא בגדר אוכלוסיות מיוחדות, שם זאת פונקציה של אזורי עדיפות.

מירי רגב: זה לא נותן לי תשובה.

מירי רגב: אני באמת מכבדת אתכם ויודעת שאתם עושים עבודה, אני מבקשת ממך דבר מאוד פשוט.

מירי רגב: אני רוצה מפה.

מירי רגב: אני רוצה רשימה.

מירי רגב: עפולה, חצור, באר-שבע וכולי.

מירי רגב: תגיד לי מי כן ומי לא.

מירי רגב: דרך אגב, בעניין הזה אני מקבלת שהשר יכול להחליט על פי שיקול דעתו כי יש לו איקס תקציב והוא יחליט למי הוא מחלק אותו.

שטרית: אמרתי.

שטרית: יש מאות ישובים שיכולים לקבל מאתנו הטבות.

מירי רגב: אני רוצה לדעת מי כן.

שטרית: אני אעביר לך רשימה.

מירי רגב: אני רוצה לפי מפת העדיפות הלאומית.

מירי רגב: יפנה אליך רוני שהוא מרכז הנושא הזה והוא יפנה אליך בשמי ולא בשמו.

מירי רגב: הוא יושב כאן כאחד מחברי הצוות שלנו.

מירי רגב: הוא יפנה אליך ואתה היום-מחר תעביר לו ואלי במייל רשימה של הערים ותציין מה מקבלת כל עיר.

מירי רגב: נדע מה מקבלת כל עיר.

שטרית: לא מה היא מקבלת.

מירי רגב: יזם שירצה להקים היום מפעל בחצור, מה הוא יקבל.

מירי רגב: אנחנו נפנה לראש עיריית חצור, ונמצא כאן נציגו הנאמן, ונשאל אותו האם הוא יודע שמפעל עם איקס עובדים שיוקם בחצור יקבל הטבות כאלה וכאלה.

מירי רגב: האם מישהו פנה אליכם, איזה יזם, כי אולי הוא רוצה את זה?

מירי רגב: אולי הוא אפילו לא יודע מה מגיע לו? אני רוצה לדעת איזה ישובים ומה ההטבות שהם מקבלים.

מירי רגב: דרך זה אני רוצה לעודד כי יכול להיות שאנחנו נשב ונגיד שנפנה לכמה יזמים ונאמר להם שכאן יש להם הטבה כזאת, שם יש להם הטבה אחרת ושיבואו כי הממשלה מעודדת אותם לבוא.

מירי רגב: יכול להיות שהיזמים בכלל לא יודעים את זה.

מירי רגב: אני רוצה לקבל רשימה האומרת מה ההטבות ובאיזה ישובים.

מירי רגב: אני לא רוצה יותר לקבל דברים כלליים.

מירי רגב: זה כמו שהיום הייתה ישיבת ועדת חוץ וביטחון, רגילים שמנהלים ישיבה וכאשר מגיע האלוף או מגיע הרמטכ"ל, הוא נותן סקירה כללית אין יותר סקירות כלליות שלוקחות לי את כל הזמן.

מירי רגב: אני רוצה נושאים ספציפיים – חיילים, חיילי מילואים, שירת נשים וכולי.

מירי רגב: נושאים נקודתיים.

מירי רגב: אותו הדבר כאן.

מירי רגב: אני מבקשת עכשיו תכל'ס.

מירי רגב: אני מבקשת לקבל מפה מסודרת.

מירי רגב: אתה תגיד לי שאלה הישובים ואלה ההטבות, מי מימש אותן ומי לא מימש אותן.

שטרית: תקבלי.

מירי רגב: תודה רבה לך.

פיני קבלו: משרד התעשייה מזמן הוא לא רק תעסוקה.

פיני קבלו: אני חושב שהבעיה הכי כאובה בפריפריה זה הנושא של מעונות יום.

מירי רגב: על הכול הוא צריך לתת הסבר.

שטרית: תקבל מפה מדויקת.

רוני פלמר: בחוק יש תשעה היבטים.

מירי רגב: בחוק יש תשעה היבטים.

מירי רגב: יש גם את חוק עידוד השקעות הון, יש גם את המחקר והפיתוח וכולי.

שטרית: אני מבקש לומר עוד הערה לגבי התקציבים.

שטרית: קודם כל, התקציב של מרכז ההשקעות מעוגן בחוק, כך שהוא לא יוכל להיות מופחת כתוצאה מוועדת טרכטנברג.

שטרית: התקציב של מרכז ההשקעות בשנת 2012 הוא 250 מיליון שקלים וכל כולו ילך למענקים להון פיזי וגם להון אנושי.

שטרית: כלומר, מסלול תעסוקה.

רוני פלמר: בפריפריה?

שטרית: לא רק בפריפריה.

שטרית: בכל אזור עדיפות.

מירי רגב: אני יודעת.

מירי רגב: אני גם דיברתי עם שמחון.

מירי רגב: אני יודעת שבסך הכול במשרד התעשייה יש התייחסות לזה, גם לעסקים קטנים עליהם לא דיברתי כאן, ואני מבקשת לקבל רשימה.

מירי רגב: אחרי שנקבל את הדבר, נלך שר-שר נקודתית, פגישה אתו כדי להתחיל לראות מה קורה כי אחרת יבואו ויאמרו שהממשלה לא עושה עם זה כלום אבל אנחנו כן רוצים להראות שאנחנו עושים משהו.

מירי רגב: אני מבקשת שזה יצא כסיכום מסודר של הוועדה דרך ועדת הכספים.

מירי רגב: משרד התעשייה, אשר שטרית, יעביר רשימות.

מירי רגב: כמה זמן אתה צריך לזה?

שטרית: עד יום ראשון תקבלי את המבוקש.

מירי רגב: יום ראשון.

מירי רגב: משרד התעשייה, אשר שטרית, יעביר אלינו עד יום ראשון ואנחנו נעביר את החומר בין הגורמים השונים.

מירי רגב: אני מבקשת לדעת מה ההטבות שמשרד התעשייה נותן ולאיזה ישובים, מה גובה המענקים והתייחסות לכל הנושאים שמשרד התעשייה אמור להתייחס אליהם.

מירי רגב: בסדר?

שטרית: בסדר.

מירי רגב: מצוין.

מירי רגב: זה לגבי משרד התעשייה.

מירי רגב: אנחנו עוברים למשרד הבינוי והשיכון.

ישראל שוורץ: כמו שאמר גבי, אנחנו בהתכנסות לרשימה המוצעת.

ישראל שוורץ: היא צריכה כמובן לעבור את העין של משרד המשפטים.

ישראל שוורץ: אנחנו צריכים לעשות את זה בצורת קריטריונים שוויוניים, מידתיים וכל מה שכרוך בזה.

ישראל שוורץ: לכן צריך את עינו של משרד המשפטים כדי שיאמרו לנו אם מה שהתכוונו, גם עומד בכל המבחנים.

מירי רגב: יש לכם רשימה מסודרת?

ישראל שוורץ: אנחנו לקראת גיבוש הרשימה.

מירי רגב: לקח לכם זמן.

מירי רגב: שנה.

סימונה טסטה: הכנו רשימה אבל היא בהכנה לאישור משרד המשפטים ומשרד ראש הממשלה.

מירי רגב: רשימה של הישובים?

סימונה טסטה: הרשימה מתבססת על החלטת הממשלה 1060.

מירי רגב: מה היא אומרת?

סימונה טסטה: בהחלטת הממשלה 1060 יש רשימה שמרכזת את כל הישובים שנכללים באזורי עדיפות לאומית.

סימונה טסטה: מתוך הרשימה הזאת, מאחר וכל משרד התבקש להכין מפה שרלוונטית - כמו שגבי גולן אמר - לצרכים שלו, ישבנו על המדוכה והכנו מפה שכוללת את הישובים הכפריים ומפה אחרת הכוללת את הישובים העירוניים עם פרמטרים אובייקטיבים, שוויוניים וכדומה.

מירי רגב: במה זה בא לידי ביטוי?

מירי רגב: נניח עכשיו אושרה המפה שלכם, שתכף נדבר עליה, אבל במה זה בא לידי ביטוי?

סימונה טסטה: לפני כן אני רוצה להשלים ולומר עד שהמפה הזה תישאר, זה לא שמשרד השיכון לא מטפל באזורי עדיפות לאומית.

סימונה טסטה: הוא מטפל בהם לפי המפה הישנה.

רוני פלמר: כמו כל החוק.

סימונה טסטה: יש חפיפה מאוד גדולה בין שתי המפות.

מירי רגב: מצוין.

מירי רגב: הבנתי.

מירי רגב: אני שואלת אותך שאלה.

מירי רגב: רשימת הישובים שתאושר על ידי משרד המשפטים ועל ידי משרד ראש הממשלה, במה יבואו ההטבות לידי ביטוי?

סימונה טסטה: אותם כלי סיוע שכרגע נמצאים.

מירי רגב: מה הם?

סימונה טסטה: בשני אלמנטים.

סימונה טסטה: אני אדבר על סבסוד הפיתוח.

סימונה טסטה: היום אנחנו מסייעים ונמשיך לסייע בחמישים אחוזים סבסוד פיתוח.

סימונה טסטה: הקבוצה בעצם תתחלק לשניים, בתקווה שהיא תתחלק לשניים, אבל אנחנו עוד בדיונים עם משרד האוצר ובל נשכח שהמפה החדשה כוללת בתוכה הרבה יותר ישובים.

מירי רגב: זה ברור.

סימונה טסטה: בהנחה שהכל יתכנס למה שאנחנו רוצים, יינתן סיוע כאשר מדובר בחמישים אחוזים סבסוד פיתוח לבנייה רוויה ולבנייה צמודת קרקע, לפי סיווג טופוגרפי, בין שישים אלף למאה אלף שקלים.

מירי רגב: מה סכום התקציב שצבעתם לטובת יישום מפת העדיפות הלאומית?

סימונה טסטה: מה שכרגע נמצא בספר התקציב, צחי תכף ידבר על זה.

סימונה טסטה: הוא זרק קודם לכן סכום מסוים.

מירי רגב: מה הסכום עליו את יודעת?

סימונה טסטה: אני שייכת לבנייה העירונית אבל יש גם את הבנייה הכפרית.

סימונה טסטה: בבנייה העירונית אני יודעת שיש 34 מיליון שקלים.

רוני פלמר: רק לסבסוד.

סימונה טסטה: רק לסבסוד.

צחי דוד: יש תשעים מיליון שקלים.

סימונה טסטה: תשעים מיליון שקלים לכל משרד השיכון.

מירי רגב: צחי, כמה למשרד השיכון?

צחי דוד: תשעים מיליון שקלים לנושא הסבסוד.

צחי דוד: היא דיברה על 34 מיליון שקלים שזה למגזר העירוני אבל יש מגזר כפרי ויש את מגזרי המיעוטים.

מירי רגב: אני שואלת בסך הכול.

צחי דוד: תשעים מיליון שקלים.

מירי רגב: תכף נדבר על זה.

צחי דוד: אני רוצה לומר משהו.

מירי רגב: תכף אתה תגיע כי הרי יש כאן כמה סעיפים.

מירי רגב: יש כאן גם סבסוד לרכישת דירה, יש פה גם סבסוד לפיתוח, יש את העניין של עלויות פיתוח כפרי, מענקים לבנייה ביטחונית, השלמת פיתוח שכונות ותיקות וסיוע לבנייה בקיבוצים ובמושבים שיתופיים.

מירי רגב: זה מה שכתוב בחוק ואני לא ממציאה כאן כלום.

סימונה טסטה: אני יכולה להתייחס לפרמטרים נוספים שהמשרד מטפל בהם.

סימונה טסטה: אני לא יכולה להגיד כרגע צבע של כסף אבל אזורי עדיפות לאומית בהגדרה במשרד השיכון מקבלים עדיפות בפרמטרים שוטפים שאנחנו מטפלים בהם.

סימונה טסטה: זאת אומרת, שכונות ותיקות ומוסדות ציבור.

סימונה טסטה: ליישובי עדיפות לאומית יש הטבה.

מירי רגב: מתי אני אוכל לראות – כמו שסגרנו עכשיו עם משרד התעשייה שבשבוע הבא אנחנו רואים מפה מסודרת שתראה לנו מה מקבל כל ישוב – את המפה שלכם?

סימונה טסטה: היא עוד לא קיבלה אישור.

סימונה טסטה: אני לא יכולה להציג אותה.

מירי רגב: כמה זמן צריך כדי לקבל אישור?

רוני פלמר: לפני האישור.

רוני פלמר: במקביל לאישור של משרד המשפטים, הרי יש כאן בנייה של תפיסה.

רוני פלמר: משרד המשפטים הוא פילטר משפטי וזה בסדר גמור.

רוני פלמר: במקביל אני חושב שחשוב לקבל את זה, להבין את הפרמטרים ואת התפיסה של המשרד.

סימונה טסטה: אני צריכה אישור.

ישראל שוורץ: היא שבויה בידי משרד המשפטים.

רוני פלמר: יש מניעה להעביר לוועדת הכספים חומר בלי אישור משרד המשפטים?

סימונה טסטה: אני לא יודעת.

רוני פלמר: אני לא שמעתי על דבר כזה.

סימונה טסטה: אם הפרמטרים שלנו לא נכונים, משרד המשפטים יבוא ויאמר לנו שהקריטריונים שקבענו לוקים בחסר.

סימונה טסטה: אני לא רוצה שהמפה הזאת תפורסם.

רוני פלמר: יכול להיות שיש עוד פילטר שהוא לא רק הפילטר המשפטי אלא הוא הפילטר התפיסתי שהוא לא פחות חשוב.

מירי רגב: גבי, איך יכול להיות – ואתה הוא זה שאמור להגיש לראש הממשלה את הפיקוח על יישום החוק ואחר כך לוועדת הכספים כפי שדיברנו קודם - שמשרד הבינוי יקבל אפס?

גבי גולן: לא.

גבי גולן: משרד הבינוי מעביר אלינו.

גבי גולן: אמרתי שאנחנו עכשיו עורכים את החומר.

גבי גולן: בין היתר משרד השיכון העביר אלינו חלק מהחומרים, יש שם דברים שצריך לקבל החלטה של מדיניות במשרד עצמו וכל הדברים האלה יסתיימו.

מירי רגב: אני רוצה לקבל מפה מסודרת שמראה מה עשיתם עד עכשיו.

ישראל שוורץ: מפה שתשתנה בקרוב.

מירי רגב: כן.

ישראל שוורץ: את רוצה מפה ישנה?

מירי רגב: לא.

מירי רגב: אני רוצה מפה חדשה.

מירי רגב: לא יכול להיות שמצב שצריך להגיש לראש הממשלה, בנושא הכי בעייתי והכואב שהצית את המחאה הזאת, נושא השיכון והדיור, ועדיין המפה לא אושרה.

מירי רגב: ההחלטה של שר השיכון או אני לא יודעת של מי, לא אושרה על ידי משרד ראש הממשלה ומשרד המשפטים.

מירי רגב: אני רוצה להבין, מה כל ראש עיר שחי בפריפריה מקבל מתוך מפת העדיפות הלאומית בנושא ההטבות בדיור.

מירי רגב: מבחינתי תגידו לי שזה וזה מבחינת החוק לא מיישמים, אבל זה וזה כן מיישמים.

מירי רגב: אני שוב אומרת שאני מבינה שיש סדרי עדיפויות, אני מבינה שהתקציב קטן, אבל אני רוצה לדעת מה נשאר מתוך זה.

מירי רגב: אני רוצה לדעת מה יש לכם כרגע.

מירי רגב: מה יש לכם כרגע, מה אתם על פי המפה החדשה מתכוונים לעשות אתם.

ישראל שוורץ: חבל שאני עקשן, אבל אולי אני לא מבין כל כך.

ישראל שוורץ: אין מפה חדשה שאושרה, אז מה אני אעביר לך?

ישראל שוורץ: מה שאני חושב שאולי יהיה או לא יהיה?

מירי רגב: מה כן אושר?

מירי רגב: על פי מה אתם עובדים?

ישראל שוורץ: זה לא שמעבירים ישוב, מחכים לתשובה ואז מעבירים עוד ישוב.

מירי רגב: אני רוצה לקבל את המפה הישנה.

סימונה טסטה: אין בעיה.

שטרית: אני רוצה להבהיר לך מה סוכם לגבי המפה החדשה.

שטרית: את תקבלי ממני מפה חדשה ומהם תקבלי מפה ישנה?

מירי רגב: לא.

שטרית: בעניין הזה יש לי הצעה.

שטרית: הועברה לכל המשרדים החלטת ממשלה 1060 וביקשו מהמשרדים להתכוונן להחלטה 1060.

שטרית: אנחנו, משרד התעשייה, התכווננו ל-1060 ואנחנו ממליצים לקבל את כל 1060.

שטרית: כנ"ל כל המשרדים.

שטרית: כל המשרדים צריכים לעשות את זה.

מירי רגב: אני רוצה להבין.

מירי רגב: ראש הממשלה מתכוון לאשר את החלטה 1060?

מירי רגב: אם כך, כולם יעבירו.

אבנר סעדון: התהליך הוא שהחלטת הממשלה קבעה החלטה במסגרתה השרים יכולים לתת עדיפות.

אבנר סעדון: הדבר היחיד שהשרים צריכים לעשות זה לעדכן את הממשלה אם זה במסגרת הסמכות והתקציב שלהם.

אבנר סעדון: אם זה לא נוגע לתקציב נוסף, צריך לדבר עם האוצר.

אבנר סעדון: ההיבטים של הקריטריונים, איך מקצים, צריך להתייעץ וצריכים לעבור איזו חוות דעת משפטית.

אבנר סעדון: משרד השיכון נתן הטבות.

אבנר סעדון: זה לא שהוא לא נתן הטבות בשנה האחרונה במסגרת 1060.

אבנר סעדון: לדוגמה, ההטבות של ה-28 ישובים עם המאה אלף שקלים מענקים, סבסוד ומענק, זה במסגרת החלטה 1060.

גבי גולן: אני אנסה לעזור לך.

גבי גולן: למשרד יש קושי - על זה ישראל וסימונה דיברו – לבוא ולשנות את תמהיל ההטבות הקיים היום.

גבי גולן: דיבר כאן קודם היושב ראש גפני על הטבות המיסוי שקשה לשנות.

גבי גולן: המשרד, גם בהטבות הישנות, מתקשה.

גבי גולן: לוקח לו זמן לשנות קריטריונים כי יש כאן עניין של תעדוף.

גבי גולן: כשבאים ונותנים הטבה חדשה, את המענקים שלא היו ערב החלטת הממשלה על אזורי עדיפות לאומית, גם היה תהליך מאוד ארוך של גיבוש רשימת הישובים.

גבי גולן: למשל יש 28 ישובים על פי קריטריונים שמתאימים למשרד השיכון, על ידי קרקע, כוח המשיכה של הישוב, דברים שלוגית אתה רוצה שיהיו בהחלטות שקשורות בשיכון ובאמת המשרד הסיט מקורות וכך גם האוצר לטובת ההחלטה הזאת מרגע שהיא התקבלה.

גבי גולן: יש כמובן את ההטבות הקיימות וגם אותן צריך להתאים כמו שהמשרד אמר, זה תהליך והוא יעשה.

גבי גולן: ההטבות ממשיכות להינתן.

מירי רגב: הבנתי מה אתם אומרים.

מירי רגב: אני רוצה לדעת שני דברים: ראש הממשלה הולך לאשר להם את המפה החדשה.

קריאה: לא צריך לאשר להם.

מירי רגב: אם לא צריך לאשר להם, למה הם מחכים?

קריאה: למשרד המשפטים.

מירי רגב: שר המשפטים?

מירי רגב: אני אפנה לשר המשפטים.

מירי רגב: אני רוצה לבדוק למה שר המשפטים צריך לאשר את המפה החדשה דווקא של משרד השיכון ולא של משרד התעשייה.

מירי רגב: אני רוצה להבין את זה.

גבי גולן: אי אעשה לך סדר.

גבי גולן: להנחות בשיכון יש שני היבטים.

גבי גולן: יש קודם כל את ההיבט של הנחות במחירי הקרקע.

גבי גולן: כאן יש מועצת מקרקעי ישראל והיא הסמכות הסטטוטורית לקבל החלטה.

גבי גולן: בינתיים, בשלב זה, החליטה המועצה להישאר במפה הישנה.

גבי גולן: דרך אגב, זאת החלטה שרישומה לא ניכר בתקציב המדינה כי זאת הפחתת הכנסות ולא הוצאה אבל עדיין זאת החלטה מאוד כבדה.

גבי גולן: מדובר כאן על מיליארדי שקלים.

גבי גולן: יש את הסיוע של משרד השיכון שזה סיוע בתחומים שונים.

גבי גולן: הסיוע הזה הוא מאוד מקצועי, כדי לכוון את מעט הכסף שיש למקומות הכי נכונים ומשרד השיכון פועל כבר במשך זמן רב כדי באמת לבדוק איך הוא מקצה את מעט הכסף שיש לו בצורה הכי טובה.

גבי גולן: אנחנו פנינו למשרד והמשרד נמצא בהליכים, אחרונים, כמו שהוזכר כאן, כדי לגבש את עמדתו.

גבי גולן: יעביר לנו את העמדה, העמדה הזאת תהיה במסגרת הדיווח הכללי עליו דיברתי קודם שראש הממשלה או מי מטעמו ייתן לוועדת הכספים.

גבי גולן: אני מעריך שזה יהיה סביב סוף השנה.

מירי רגב: סביב ינואר אנחנו נדע מה קורה.

גבי גולן: אני מעריך.

גבי גולן: אני מקווה.

מירי רגב: אני רוצה – ואנחנו נמתין בדריכות לאישור משרד ראש הממשלה את הסיוע של משרד השיכון – עד יום ראשון את המפה אתה אתם עובדים עד עכשיו.

ישראל שוורץ: אין בעיה.

מירי רגב: והדבר השני, את ההנחות במחיר הקרקע.

מירי רגב: זאת אומרת, גם בנושא של מינהל מקרקעי ישראל.

ישראל שוורץ: זאת אותה מפה.

מירי רגב: מצוין.

מירי רגב: לא מפה.

מירי רגב: רשימה.

מירי רגב: אני רוצה לקבל עיר-עיר ולדעת מה היא קיבלה.

סימונה טסטה: אני רוצה להבהיר.

סימונה טסטה: משרד הבינוי והשיכון כרגע מטפל במפה הישנה במה שנקרא אזור עדיפות לאומית א'.

סימונה טסטה: הוא לא מטפל באזור עדיפות לאומית ב'.

סימונה טסטה: מינהל מקרקעי ישראל, בהנחות שלו לקרקע, מטפל גם באזור עדיפות לאומית א' וגם באזור עדיפות לאומית ב'.

סימונה טסטה: הוא נותן הנחה גם ל-א' וגם ל-ב'.

סימונה טסטה: מפת אזורי עדיפות לאומית הישנה, גבי, אתה יכול לתת אותה.

גבי גולן: היא נמצאת באתר שלנו.

מירי רגב: לא.

מירי רגב: חבר'ה, תראו, אני שמחה שהכל עובר, אבל אולי אתם פוחדים שנראה שיש ארבעה ישובים שרק הם מקבלים את ההטבות.

מירי רגב: אתם לא פוחדים מזה, אתם הרי לא רוצים שאני אגיע למסקנה מוטעית כזאת שרק ישובים מסוימים מקבלים את ההטבות, ולכן אני מבקשת לקבל את המפה הישנה.

מירי רגב: אני מבקשת לקבל את המפה הישנה, על פי חלוקה של כל עיר ומה היא קיבלה, גם של מינהל מקרקעי ישראל לגבי א' ו-ב' וגם שלכם.

ישראל שוורץ: אז צריך לפנות למינהל.

מירי רגב: אני יודעת שמינהל מקרקעי ישראל הוא חלק ממשרד השיכון.

מירי רגב: כשנוח לכם, זה חלק ממשרד השיכון וכשזה לא נוח לכם, הוא לא חלק ממשרד השיכון.

ישראל שוורץ: זה ממש לא חלק.

מירי רגב: אם כן, להבא לדיונים האלה אני מבקשת להזמין את מינהל מקרקעי ישראל.

מירי רגב: כנראה לא

גבי גולן: יש.

מירי רגב: שר השיכון.

מירי רגב: אם זה שר השיכון, הם באו כנציגי שר השיכון.

גבי גולן: הם לא מייצגים את המינהל.

מירי רגב: אני מבקשת לפנות למינהל מקרקעי ישראל ועד יום ראשון הבא להעביר לי את המפה הישנה והחדשה של ההטבות שנותן מינהל מקרקעי ישראל בהנחות בקרקע.

מירי רגב: אני מבקשת את המפה הישנה והחדשה.

מירי רגב: אני מבקשת ממך, כי אתה אמור להציג לראש הממשלה עד ינואר את המפה החדשה של משרד השיכון, שברגע שאתה מקבל את המפה – תעביר אותה אלי.

גבי גולן: בעיה.

גבי גולן: אני לא יכול להעביר אליך.

גבי גולן: אנחנו נקבל את המפה, נקיים את הדיונים אצלנו ובמועד המוקדם ביותר נעביר לכנסת.

מירי רגב: בסדר.

גבי גולן: דרך אגב, בחוק כתוב בדיוק איזה דיווח אנחנו צריכים לתת, למי לשלוח וכולי.

גבי גולן: אנחנו נפעל על פי החוק.

גבי גולן: אני כמובן אדבר אתך ואתן לך איזושהי התרעה לפני כן.

מירי רגב: אנחנו נרשום את העניין הזה ונעביר אותו לגפני כדי שידע שנושא המפה החדשה עדיין זה נמצא בדיונים.

מירי רגב: זה פשוט לא יאומן.

מירי רגב: אני לא מבינה איך המפה החדשה עוד לא אושרה כשבעוד חודש אתם צריכים לתת דיווח לראש הממשלה.

רוני פלמר: גבי, יש אילוץ של בג"ץ לגבי לוח הזמנים.

רוני פלמר: נכון?

רוני פלמר: זה עד פברואר הקרוב, לא?

גבי גולן: כן.

גבי גולן: פברואר.

מירי רגב: בקיצור, אני מבקשת לקבל עד יום ראשון את המפה הישנה ואת המפה של המינהל.

מירי רגב: לגבי המפה החדשה ניתן להם חודש.

מירי רגב: בעניין הזה, לקראת זה שתציגו את הנושא, נקיים ישיבה רק לגבי מפת העדיפות הלאומית עם כל ראשי הערים והיא תתקיים ביום שני – ולא ביום שלישי, כי זה יום קשה לראשי הערים – בין 12:00 ל-2:00.

מירי רגב: נקיים יום עיון מסודר.

מירי רגב: נדבר על זה עם גפני ואז יבואו כל המשרדים ואני מתארת לעצמי שאז גבי יוכל להציג תמונה מלאה על מה המפה, מי קיבל וכולי.

מירי רגב: אז באמת גם נעשה משהו ציבורי כדי שיינתן לראש הממשלה כל הקרדיט שמגיע לו בעניין מפת העדיפות הלאומית כפי שצריך להיות.

מירי רגב: אנחנו ממשיכים למשרד הבא, משרד הרווחה והשירותים החברתיים.

אהובה קרקובר: שלום.

אהובה קרקובר: אנחנו עבדנו באופן קצת שונה מאחר שלא הייתה לנו מפה כמו המפות הקיימות במשרדים אחרים.

אהובה קרקובר: אנחנו התבססנו בעבר על החלטות ממשלה שונות לגבי רשויות מסוימות או ישובים מסוימים בתוך מועצות אזוריות.

אהובה קרקובר: בקריטריונים, בתקנות התקציביות, אנחנו כללנו סעיף ספציפי שנקרא מקדם עדיפות לאומי.

אהובה קרקובר: למעשה מה שכתב הבג"ץ.

אהובה קרקובר: נדרשנו על ידי היועץ המשפטי לממשלה ועל ידי ראש הממשלה לעבור על כל אמות המידה, על כל הקריטריונים בכל התקנות התקציביות וסיימנו את העבודה.

אהובה קרקובר: עד התאריך הקובע יש לנו עוד ישיבה אחת לסגור הכול.

מירי רגב: מה התאריך הקובע?

אהובה קרקובר: התאריך הקובע הוא חודש פברואר.

אהובה קרקובר: אנחנו בעצם סיימנו את הכול כבר מזמן ונשארה לנו רק תקנה אחת ספציפית שעוד השבוע ישבנו קצת ליישר אותה.

אהובה קרקובר: הכללים שלנו עבדו כך: גם המפה שאושרה, לא תמיד עונה לכל דבר ודבר.

אהובה קרקובר: כפי שהיא לא תמיד תענה בשיכון ובתעשייה באותה מידה, לא תמיד היא לא תמיד היא יכולה לענות לרווחה.

אהובה קרקובר: יש לנו למשל ישובים מאוד קשים, כמו ג'יסר אל זרקא, לוד, רמלה וכולי, שהם לא בהכרח מתיישבים לנו בתוך המפה ואנחנו לכן לוקחים אותה בחשבון ומתייחסים לצורך של שירותי הרווחה באותם הישובים.

אהובה קרקובר: בשלב הראשון עשינו שינויים עקרוניים שאושרו לנו בטרם החלטת הבג"ץ של משרד החינוך, בדיון אחר שהיה כלפי המשרד שלנו לגבי אמות מידה.

אהובה קרקובר: באמות המידה שהיו לנו בעבר, לגבי כל הרשויות, הקצינו מתוך התקציב התייחסות למצב הרשות המקומית לפי אשכול חברתי-כלכלי עשרה אחוזים מן התקציב.

אהובה קרקובר: השינוי הדרסטי שעשינו הוא 25 אחוזים מהתקציב.

אהובה קרקובר: במרבית יישובי הפריפריה או הישובים החלשים שלא בפריפריה, בלאו הכי האשכול החברתי-כלכלי שלהם הוא נמוך.

לא בהכרח.

אהובה קרקובר: לא בהכרח אבל חלק גדול.

סתם דוגמה.

קריית שמונה, אשכול חמש.

אהובה קרקובר: זה משהו אחר שגם צריך לבדוק איך האשכול נבנה ואת זה בודקים במשרד הפנים.

מירי רגב: בואי נראה איפה עומדת המפה.

אהובה קרקובר: אנחנו לא עשינו מפה מכיוון שיש לנו שונות מאוד גדולה.

אהובה קרקובר: כשאתה מטפל בילדים, יש לך טיפול מסוים.

אהובה קרקובר: כשאתה מטפל בזקנים, יש לך טיפול אחר.

מירי רגב: כן, אבל את קיבלת תקציב מיועד וצבוע למפת העדיפות.

אהובה קרקובר: לא קיבלנו.

אהובה קרקובר: אין לנו תקציב מיועד וצבוע.

מירי רגב: איפה נציג משרד האוצר?

אהובה קרקובר: אנחנו מראש אמרנו שאנחנו מחילים את זה, לא מקצים מתוך התקציב שלנו תקציב למטרה הזאת אלא אנחנו מכלילים אותו בתוך אמות המידה באופן שזה ייתן מענה.

אהובה קרקובר: קשה מאוד לעשות כך שישוב יקבל עדיפות לאומית לזקנים, אחד לילדים ואחד לנערות במצוקה.

אהובה קרקובר: זה דבר בלתי אפשרי.

אהובה קרקובר: אלה סוגים שונים של הרבה מאוד תמהילים.

מירי רגב: ברור.

מירי רגב: צחי, משרד הרווחה לא קיבל תקציב צבוע לטובת יישום מפת העדיפות הלאומית?

צחי דוד: עקרונית – אני לא רוצה לדבר ספציפית – החלטת הממשלה שאימצה את מפת אזורי עדיפות לאומית, החלטה 1060, אמרה שאין תוספות תקציביות וכל משרד אמור לפנות מקורות מתקציבו ולשנות סדרי עדיפויות.

אהובה קרקובר: נכון, ואנחנו עשינו את זה במסגרת הקריטריונים כפי שהצגתי.

מירי רגב: את יכולה לתת לנו מפה?

אהובה קרקובר: לא.

אהובה קרקובר: אני לא יכולה לתת מפה מכיוון שאני מסבירה, יש שונות.

אהובה קרקובר: אנחנו לא נבנה מפה מיוחדת לטיפול בקשישים.

מירי רגב: אני שואלת אותך.

מירי רגב: מה שאתם עושים עכשיו בפריפריה, בנגב ובגליל.

אהובה קרקובר: אנחנו נוגעים בכל הרשויות ולאו דווקא פריפריה.

אהובה קרקובר: יש גם רשויות מאזור המרכז, אם הן חלשות, אנחנו מתייחסים אליהן.

מירי רגב: את זה הבנתי וזה מצוין.

מירי רגב: אתם עושים עבודה מצוינת.

אהובה קרקובר: אנחנו לא מבחינים.

מירי רגב: אני שואלת מה אתם עושים בפריפריה.

אהובה קרקובר: יש רשויות בפריפריה, כפי שהסברתי.

מירי רגב: אני שואלת אותך לגבי הרשויות שאם מסייעים להן – ואני מבינה ומקבלת את מה שאת אומרת – במה אם מסייעים.

אהובה קרקובר: אי אפשר לפרק את זה לגורמים.

מירי רגב: אני מבינה את מה שאת אומרת.

מירי רגב: האם את יכולה לתת לי רשימה של ערים בפריפריה ולומר לי מה הן קיבלו מבחינת הרווחה?

אהובה קרקובר: שהן קיבלו יותר בהשוואה לשנים קודמות?

מירי רגב: לא.

מירי רגב: מה הן מקבלות כרגע ולא בהשוואה לשום דבר.

מירי רגב: מה הן מקבלות היום.

אהובה קרקובר: מה התקציב שעומד לרשותן היום?

מירי רגב: כן.

אהובה קרקובר: אנחנו יכולים לתת.

אהובה קרקובר: בתום שנת התקציב, אנחנו ניתן לכם בדיוק מה כל רשות ורשות קיבלה.

רוני פלמר: וזאת מבחינת

רוני פלמר: כם התפיסה של ההחלה של עדיפות לאומית?

אהובה קרקובר: כן, אבל מעבר לזה אני רוצה לציין עוד דבר.

אהובה קרקובר: יש ובכל זאת, כפי שנאמר כאן, לפעמים יש רשויות עם מצב סוציו אקונומי גבוה יותר כמו למשל אילת.

אהובה קרקובר: אנחנו נתנו הטבות מסוימות בקטן.

אהובה קרקובר: אני לא אומרת שההטבות הן סופר משמעותיות, אבל נתנו כדי לקלוט עובדים באילת.

אהובה קרקובר: עשינו העדפות מאוד מסוימות ומאוד קטנות כאלה שלא מחייבות אותנו להגיע להחלטות ממשלה או למשרד המשפטים.

אהובה קרקובר: עשינו זאת בתוך סדר העדיפויות שלנו, הטבות לאנשים ועל ידי כך הצלחנו לקלוט יותר עובדים סוציאליים באילת.

אהובה קרקובר: עשינו הטבה למשל בישובים – ולכן השונות – לעובדים שצריכים להגיע לבית הספר של המשרד, בית ספר שנותן השתלמויות לעובדים סוציאליים – לא הכשרה כי ההכשרה ניתנת באוניברסיטה – והוא ברמת גן.

אהובה קרקובר: כל הישובים שהם במפת הפריפריה, הם קיבלו.

אהובה קרקובר: לכן השונות היא מאוד גדולה.

אהובה קרקובר: אנחנו יכולים לציין לכם את הכללים אבל אנחנו לא יכולים לפרט.

מירי רגב: אני לא צריכה את הכללים.

מירי רגב: אני לא באקדמיה ואני לא בודקת את הכללים שלכם.

מירי רגב: אני רוצה לדעת מה משרד הרווחה נותן לישובים בפריפריה, נניח קריית שמונה מקבלת בנושא מסוים 1, 2, 3, 4 כסיוע משרד הרווחה.

מירי רגב: צפת, כך וכך.

מירי רגב: אילת כך וכך.

מירי רגב: מיתר כך וכך.

מירי רגב: שדרות כך וכך.

מירי רגב: אני רוצה לדעת לפי ערים מה כל עיר מקבלת.

אהובה קרקובר: אין שום בעיה אבל תרשו לנו לסגור את שנת התקציב ואז תקבלו את התמונה היותר טובה.

מירי רגב: בסוף דצמבר?

אהובה קרקובר: בדצמבר, עם סגירת התקציב תקבלו תמונה בסעיפים המרכזיים ולא בכל פריט ופריט .

מירי רגב: בסדר.

מירי רגב: משרד החינוך.

משה גפני: למעשה כבר הצגתי דיווח מלא בדיון הקודם אבל אני יכול לחזור עליו אם נידרש.

מירי רגב: לא.

מירי רגב: נכון.

מירי רגב: קיבלתי דיווח מלא.

מירי רגב: אני לא רוצה שתחזור עליו אבל תשלח לי אותו כתוב ותכתוב מה עושה משרד החינוך.

משה גפני: בסדר.

משה גפני: זה אותו דיווח שמסרנו למשרד ראש הממשלה.

מירי רגב: לפי הדיווח שמסרתם, תאמרו מה אתם עושים.

מירי רגב: מתי אתה יכול להעביר לי את הדיווח הזה?

משה גפני: אני אעביר אותו בשבוע הבא.

מירי רגב: יום ראשון זה בסדר?

משה גפני: כן.

מירי רגב: בסדר.

מירי רגב: איזה עוד משרד יש כאן שלא התייחסתי אליו חוץ מהאוצר?

מירי רגב: משרד ראש הממשלה יסכם.

מירי רגב: יש עוד משרד שנמצא כאן?

דוד בן-שושן: משרד הפנים.

מירי רגב: איך אתם מביאים את זה לידי ביטוי?

דוד בן-שושן: הביטוי שאנחנו נותנים לזה, זה במענקי פיתוח.

דוד בן-שושן: אנחנו משתמשים בעצם במפה החדשה.

רוני פלמר: 1060.

מירי רגב: מה זה מענקי פיתוח לסבסוד?

דוד בן-שושן: אנחנו בעצם מקצים סכום מסוים כעזרה לרשויות במענקי פיתוח לטובת פרויקטים של פיתוח.

מירי רגב: אתה יכול להעביר לי את רשימת הישובים והמענקים?

דוד בן-שושן: כן.

מירי רגב: עד יום ראשון זה בסדר?

דוד בן-שושן: כן.

מירי רגב: תודה.

מירי רגב: משרד האוצר, תגיד לי מה תקצבתם, כמה תקצבתם, איך אתם רואים את העניין.

מירי רגב: לאחר מכן עוד מילה של משרד ראש הממשלה ואני אסכם.

מירי רגב: מי נמצא כאן מהמסים?

רוני פלמר: אין.

רוני פלמר: משרד האוצר.

אבנר סעדון: אין לי מה להוסיף לך מהדיון הקודם.

מירי רגב: אני זוכרת שדיברנו על כך שאתם כן תעבירו משהו מסודר בנושא המיסוי, מי מקבל הטבות מס, איך מקבלים הטבות מס, איפה מקבלים וכולי.

מירי רגב: את זה לא העברתם.

אבנר סעדון: אני לא זוכר שביקשת, לפחות זה לא רשום בפרוטוקול, אבל אין בעיה להעביר.

אבנר סעדון: אני אעביר לך את המצגת שהצגנו עם כל השינויים.

מירי רגב: אני רוצה לפי ישובים.

אבנר סעדון: הכול לפי ישובים.

מירי רגב: לא בכללי.

מירי רגב: אני רוצה לפי ישובים.

אבנר סעדון: יהיו לך גם את הקריטריונים והקריטריונים יגידו לך איזה ישובים נכנסים.

מירי רגב: מצוין.

מירי רגב: אני מחכה לזה ביום ראשון.

מירי רגב: זה בסדר?

אבנר סעדון: בסדר גמור.

מירי רגב: תודה.

אבנר סעדון: המצגת בנויה למעשה על מה היה, מה הכללים החדשים ומה יהיה.

מירי רגב: אני רואה שהבעיה העיקרית בין כל המשרדים היא דווקא במשרד השיכון ואני מאוד מתפלאת על כך.

מירי רגב: משרד השיכון הוא המשרד היחידי שלא הצליח ליצור מפה למרות שכולם עומדים באותם כללים של היבט משפטי.

מירי רגב: אני אפנה כאן שאילתה לשר המשפטים בעניין הזה.

גבי גולן: רוב המשרדים שיש להם ראייה חדשה העבירו או נמצאים בשלב האחרון של הגיבוש.

מירי רגב: רוב המשרדים נותנים לך תשובות.

מירי רגב: גם החינוך, וכל הסיפור התחיל בגלל הנושא של החינוך והוא באמת עשה כאן עבודה ולקח באומץ החלטות לא פשוטות אבל הוא בא ואמר את זה כאן.

מירי רגב: גם משרד הפנים עם הסיפור של מענקי הפיתוח.

מירי רגב: גם משרד התעשייה.

גבי גולן: עם משרד החינוך היינו שלוש פעמים בבית המשפט.

מירי רגב: אני יודעת.

מירי רגב: אני מכירה את זה.

גבי גולן: זה לא פשוט.

מירי רגב: נכון.

מירי רגב: גם משרד התעשייה זה לא פשוט.

גבי גולן: קחי בחשבון שבעצם יש כאן אוי לי מיצרי ואוי לי מיוצרי, כי אתה גם מצמצם לאלה שבעצם היה להם ואתה גם לא נותן מספיק.

מירי רגב: ברור לי.

מירי רגב: אני מבינה את הדילמות של העניין הזה.

מירי רגב: בכל מקרה אני מבקשת להעביר שאילתה לשר המשפטים לאור התשובה שקיבלתי כאן ממשרד השיכון לגבי המפה החדשה, מדוע בעצם היא לא אושרה, מה הקריטריונים, מה ההבדלים בין המפה הישנה למפה החדשה.

מירי רגב: אחר כך ננסח את השאילתה.

ישראל שוורץ: זה לא שוכב על שולחנו של משרד המשפטים.

מירי רגב: אמרת שהקטע המשפטי הוא בעייתי.

ישראל שוורץ: אמרנו שבימים הקרובים אנחנו נעביר למשרד המשפטים כדי לקבל את האישור.

מירי רגב: למה אתם חושבים שלא תקבלו אישור?

ישראל שוורץ: אני לא יודע.

ישראל שוורץ: אנחנו צריכים לשמוע את האישור.

ישראל שוורץ: לא נוציא מפה ואחר כך נחטוף בג"ץ ונצא מטומטמים.

מירי רגב: בסדר.

מירי רגב: מתי אתה מעביר את זה למשרד המשפטים?

ישראל שוורץ: בקרוב.

ישראל שוורץ: בימים הקרובים.

ישראל שוורץ: זה די מגובש אצלנו ובימים הקרובים נעביר.

מירי רגב: לדעתך תוך שבועיים?

ישראל שוורץ: תוך שבועיים נעביר לו.

מירי רגב: בסדר.

מירי רגב: תוך שבועיים תעביר לו.

מירי רגב: תרשום לך שתוך שבועיים צריך לברר האם המפה עברה למשרד המשפטים ואני אבדוק מול משרד המשפטים מה קורה עם המפה החדשה.

מירי רגב: דווקא נושא הבינוי והשיכון מאוד מטריד אותי.

מירי רגב: אני מקבלת את זה.

מירי רגב: אני אחכה עם השאילתה עוד שבועיים.

מירי רגב: משרד האוצר.

צחי דוד: כפי שציינתי קודם, החלטה 1060 לא דיברה על תוספות תקציביות ולא ניתנות תוספות תקציביות מכוחה.

צחי דוד: הוזכרו כאן המשרדים העיקריים שרלוונטיים לאזורי עדיפות לאומית כמו משרד התעשייה, החינוך, השיכון וכולי שהם המשרדים הגדולים.

צחי דוד: גם במשרדים הקטנים נעשים צעדים, אם לפי 1060 ואם לא לפי 1060, שקשורים לפריפריה.

רוני פלמר: את מי פספסנו?

צחי דוד: מאחר שהגדולים נסקרו כאן, אני אדבר על הקטנים שלא הוצגו כאן כמו המשרד לשירותי דת שעשה טבלת שיעורי השתתפות בתקציבי המועצות הדתיות, ראשי רשויות חלשות יותר וזה מותאם בדרך כלל לפריפריה עם השתתפויות בתקציב נמוך יותר מתקציב המועצה הדתית והמדינה משלימה חלק גדול יותר.

צחי דוד: במשרד התרבות והספורט הוצא תקציב נכבד לשנת 2011 ו-2012 בנושאים של תרבות וספורט בפריפריה עם יצירת תרבות מקומית, עם הבאה של גופי תרבות גדולים לסדרות בפריפריה, מה שהיה קרוי בעבר אומנות לעם.

צחי דוד: יש תהליכי רוחב גדולים שמכירים אותם כמו צה"ל לנגב, חוק עידוד השקעות הון.

מירי רגב: זה לא קשור לדיון עצמו.

מירי רגב: את העברת בסיסי צה"ל לנגב אני מכירה מצוין.

צחי דוד: המשרדים סקרו כאן את הנושאים שלהם ואני מנסה לדבר על משהו רחב יותר.

מירי רגב: אתה יכול להעביר לנו איזשהו מסמך שמרכז את התקציב לפריפריה?

צחי דוד: בהחלט אבל זה לא יהיה ביום ראשון.

מירי רגב: לא.

צחי דוד: עד הישיבה הבאה.

מירי רגב: לא עד הישיבה הבאה כי הישיבה הבאה תהיה על הדיור הציבורי בפריפריה ועל הדיור בכלל בפריפריה.

צחי דוד: שלושה שבועות מהיום.

מירי רגב: שלושה שבועות מהיום.

מירי רגב: תרכז לי את התקציב לפריפריה.

צחי דוד: התקציבים העודפים לפריפריה.

מירי רגב: בסדר.

צחי דוד: שאלו כאן על משרד התחבורה.

צחי דוד: אני לא מומחה במשרד התחבורה אבל יש את תוכנית נתיבי ישראל.

מירי רגב: צריך להזמין את כל המשרדים הגדולים.

מירי רגב: נעשה את זה בישיבה הבאה בעוד שלושה שבועות.

כמה נקודות.

יש לי חשש ממה שאני מבין וגם מהניסיון הקודם שחלק מההעדפות שהוצגו, אלה למעשה תקציבים שוטפים שמגיעים לך בזכות היותך עיר במדינת ישראל.

לא זאת כוונת המחוקק.

צריך לצבוע ולראות באמת מה העדיפות.

לצבוע תקציבים ולהראות את השינוי.

לקחת דברים קיימים ולהציג אותם כעדיפות לאומית, זאת באמת חכמה שלשם כך לא היה צריך את החוק הזה.

נקודה שנייה היא המצ'ינג.

יש בעיית מצ'ינג בפריפריה ובערי הפיתוח.

לא ראיתי בעדיפות הלאומית פתרון דיפרנציאלי לבעיית המצ'ינג.

כתוצאה מהבעיה של המצ'ינג, עשרות פרויקטים לא מתבצעים, בהיעדר יכולת לממן אותם.

אני חושב שזאת נקודה שאם היו מטפלים בה במסגרת עדיפות לאומית, יכלו להקל מאוד על הרשויות האלה.

יש ישובים בחתך סוציו אקונומי גבוה שלמעשה נופלים בין הכיסאות.

אלה אוכלוסיות חזקות בגליל ובנגב.

דרך אגב, היום אני יכול לומר לך שההגירה לגליל היא הגירה שלילית עם כל הפרויקטים.

יש הגירה שלילית.

אם רוצים אוכלוסייה חזקה שתמשוך, צריך להתייחס לכך שבאזורי עדיפות לאומית לא תמיד החתך הסוציו אקונומי הוא הפרמטר העיקרי.

מירי רגב: מקובל עלי.

מירי רגב: תכף אני אומר לך גם איך אני רואה את המשך הדיונים בנושאים האלה ואיך אני חושבת שאפשר למצוא את הפתרון.

מירי רגב: גבי, אתה רוצה להוסיף משהו?

גבי גולן: משפט קצר.

גבי גולן: החוק עצמו על פי הצעת הממשלה קבע מועד, שנתיים וחצי מהחוק.

גבי גולן: אנחנו חשבנו שהשנתיים וחצי ייקחו יותר זמן אבל הן עברו מהר.

גבי גולן: למעשה אנחנו נצטרך עד סוף השנה, תחילת שנה הבאה, להציג מדיניות ממשלתית מגובה בהחלטות ממשלה, מגובה בחקיקה אם נדרש.

מירי רגב: בחקיקה וביישום.

גבי גולן: חקיקה, אני צריך להדגיש שהיא בעיקר באותם שלושה תחומים שמכוח חוק בחלקם עשינו כבר תיקונים, אם זאת חקלאות, אם זאת תיירות.

גבי גולן: הצו נקבע במסגרת חוק ואתם מכירים את זה.

גבי גולן: לכן אנחנו עובדים ואני מאוד מקווה שאחרי שהממשלה תקבל החלטות לעניין התקציבים החברתיים או במסגרת החלטות על התקציבים החברתיים, אנחנו גם איכשהו – צחי, אני כולל את זה בהחלטות אחרות על תקציבים חברתיים כאלה ואחרים כי שמעת את מה שאמרתי בהתחלה.

צחי דוד: שמעתי.

רוני פלמר: אני רוצה לשאול.

רוני פלמר: גבי, מה בעצם אבני הדרך?

רוני פלמר: נגיד בינואר-פברואר מסיימים בכל המשרדים את התהליך.

רוני פלמר: מה אבני הדרך עד ליישום?

רוני פלמר: כמה זמן זה ייקח הסיפור הזה?

גבי גולן: אבן הדרך הראשונה היא בעצם דיווח שאנחנו צריכים לתת על פי חוק.

מירי רגב: אז קודם כל רואים מה הפערים, מה יש ומה אין.

גבי גולן: נדווח מה עשינו.

גבי גולן: צריך לזכור שבאותו תאריך החלטות הממשלה פוקעות.

גבי גולן: זאת אומרת, אין לך בסיס להמשך ההטבות.

רוני פלמר: ואז מה קורה בוואקום הזה?

מירי רגב: הם ימשיכו את זה.

שטרית: הפרויקטים שלנו למשל נדחים לחודש מרץ-אפריל כדי להסתמך על פברואר.

רוני פלמר: אצלכם יש היערכות.

שטרית: כן.

מירי רגב: יהיה פער של כמה חודשים.

גבי גולן: זה לא אומר שזה יהיה.

גבי גולן: אנחנו משתדלים שלא ואנחנו מקווים שלא יהיה פער.

גבי גולן: הממשלה תקבל את ההחלטה.

גבי גולן: כמו שהבאנו את 1060, אם נצטרך נביא גם החלטה מז'ורית מתקנת שתהיה בה התייחסות לכל הנושאים הדורשים התייחסות ו מאותו מועד יתחילו לעבוד לפי אותה החלטה.

גבי גולן: אז אנחנו בסדר מבחינת הכנסת ובסדר מבחינת החוק.

רוני פלמר: זאת אומרת, בעצם הכול יתכנס להחלטת ממשלה.

גבי גולן: כנראה.

רוני פלמר: אתה לא יודע אם צריכה להיות חקיקה.

גבי גולן: אמרתי שיתכן חלק.

רוני פלמר: אם זאת חקיקה, זה חודשים.

מירי רגב: לא.

מירי רגב: הממשלה יודעת לעשות דברים גם תוך יומיים.

גבי גולן: זה לא משהו של שלוש קריאות.

מירי רגב: בנושאים חברתיים אנחנו יודעים לעשות חקיקות מהירות.

שטרית: אני מבקש להעיר הערה.

שטרית: בהחלטת ממשלה 1060 נפת אשקלון בחוץ וזה לפי דעתי דרמטי.

שטרית: חשוב מאוד להכניס את אשקלון פנימה.

מירי רגב: אני חייבת לומר לכם שדעתי לא נוחה מהדיון הזה.

מירי רגב: אני מרגישה די לא נעים כלפי ראשי הערים בגלל החלטה אתה יצאנו.

מירי רגב: אמרנו שנעשה מפת עדיפות לאומית, נטפל בפריפריה אבל עדיין הפריפריה בעצם היא החצר האחורית של המדינה שלנו.

מירי רגב: במקום לצמצם את הפערים ולקרב את הפריפריה אל המרכז, גם מבחינת חלוקת משאבים, גם מבחינת נושאים של בריאות – לא הבאנו לכאן את ואכן כמה משרדים מרכזיים חסרים כאן – ואני מרגישה שעדיין אנחנו בפערים מאוד גדולים.

מירי רגב: אני גם מרגישה שיש כאן דברים שנאמרים ואני יודעת שאתם מייצגים את דעת המשרדים אבל דעתי לא נוחה.

מירי רגב: דעתי לא נוחה בעניין משרד השיכון לדוגמה, שהוא לא היה צריך לישון כל השנה הזאת לאור מצוקות הדיור ולאור זה שאנשים ישנים בגשם באוהלים ואין לו מפה חדשה.

מירי רגב: המפה הזאת הייתה צריכה להיות כבר לפני חצי שנה מוגשת למשרד המשפטים, מאושרת על ידי משרד המשפטים ואם משרד המשפטים לא מאשר אותה, נביא את הכנסת שתאלץ את משרד המשפטים לאשר אותה כי יש אנשים שישנם ברחובות.

מירי רגב: כל האנשים שנמצאים כאן לא ישנים ברחובות ולכן זה לא מפריע לאף אחד.

מירי רגב: אני אומרת שוב.

מירי רגב: בנושא הזה אני לא מרוצה.

מירי רגב: לא נכנסתי להילוך גבוה בעניין הזה ואתה מבין למה אני מתכוונת.

מירי רגב: אני גם אמרתי את זה היום למשרד ראש הממשלה.

מירי רגב: יש לי תחושה שהממשלה לא מתייחסת ברצינות להצעה הזאת.

מירי רגב: אם אנחנו רוצים לבוא בידיים נקיות לראשי הערים בפריפריה, בגליל ובנגב, צריך לבוא עם ידיים נקיות.

מירי רגב: אני אומרת שוב שאני לא מאלה שאומרת שיישמו את הכול.

מירי רגב: גם אני מוכנה לקבל החלטה ולסגור את זה עם גפני שנחליט על מספר ישובים בהם אנחנו עושים טיפול נקודתי אמיתי, אבל בהם נטפל ואז נעבור לישובים אחרים אבל נבוא עם ידיים נקיות לישובים שאי אפשר כל הזמן לשחק עם כולם.

מירי רגב: אני רוצה לעבור לדיונים הבאים שלנו והם דיונים עם מנכ"ל משרד, מפת העדיפות, הישובים, הפערים.

מירי רגב: מגדל העמק שלח לי מכתב שיש לו בעיה עם משרד כלשהו, הוא יוזמן לדיון יחד עם אותו משרד.

מירי רגב: קרית גת שלחו לי מכתב שיש להם בעיה עם משרד החינוך, יבואו לדיון עם מנכ"לית משרד החינוך.

מירי רגב: אנחנו נעבור משרד-משרד כאשר כל משרד יקבל שעה – יש לנו בדיון שעתיים-שלוש- ויציג את מה שקורה.

מירי רגב: אני אקח את כל התוצרים ואפרסם אותם באינטרנט.

מירי רגב: תהיה שקיפות.

מירי רגב: נעביר את זה לכל ראשי הערים.

מירי רגב: בינתיים לא עשיתי את זה, רציתי לבוא לממשלה בידיים נקיות לפני שאני הולכת למהלך הזה.

מירי רגב: כל מי שאמור היה להעביר עד יום ראשון את המפות, יעביר עד יום ראשון את המפות.

מירי רגב: היחיד שקיבל דחייה זה משרד השיכון והדחייה היא לשבועיים.

מירי רגב: בכל מקרה אני אעביר שאילתה לשר השיכון לגבי המפה החדשה ובעוד שבועיים נחכה תשובת משרד המשפטים.

מירי רגב: אני רוצה להוסיף את המשרדים האחרים שלא הגיעו כמו תחבורה, בריאות ואחרים ומבקשת שגם הם יעבירו לנו סטטוס כדי שנחליט איזה משרדים יוזמנו ראשונים לדיונים.

מירי רגב: אני מקווה שעד סוף ינואר תוכלו להציג בפני ועדת הכספים, אחרי שהצגתם לראש הממשלה, איזושהי תוכנית.

מירי רגב: נמצאים כאן רק נציגי המשרדים.

מירי רגב: לא נמצאים כאן אנשי תקשורת ולא הוצאתי את זה לתקשורת.

מירי רגב: מהדיון הזה אני אוציא לתקשורת דברים אחרים.

מירי רגב: אני אומרת את זה כאן באמת בנוהל אמיתי.

מירי רגב: חבל שנגיע למצב שנה לפני הבחירות בו לא הצלחנו לממש את נושא מפת העדיפות הלאומית ועכשיו אנחנו מתחילים את טרכטנברג.

מירי רגב: עזבו את העניינים האלה.

מירי רגב: בואו נגיד מה עשינו ומה לא עשינו.

מירי רגב: אי אפשר כל פעם לסבן את כל הדברים ולנסות להמציא כאן דברים.

מירי רגב: בואו נבוא עם דברים אמיתיים, גם במעט ונעשה נקודתית מאשר ננסה לתת לכל הישובים אבל בעצם לא נצליח לתת לאף אחד כלום.

מירי רגב: אני פונה אליך כי אתה הבכיר בנושא הזה.

מירי רגב: אני שמחה שהגעת.

גבי גולן: לא.

גבי גולן: כולם בכירים.

גבי גולן: אני שווה לכל האנשים שיושבים כאן.

מירי רגב: לא, אתה בכיר בעניין הזה מבחינת משרד ראש הממשלה.

מירי רגב: אני מבקשת שתיקח ברצינות את האמירות שנאמרו כאן, גם לגבי מה שגפני אמר כאן, ותבואו מוכנים עם טבלה.

מירי רגב: גם אם הטבלה לא תהיה כוללת, שתראה התחלה אמיתית של רצון ליישם את מפת העדיפות הלאומית.

גבי גולן: כדי שזה יהיה בפרוטוקול כמו שצריך, יש לנו נקודת דיווח בחוק והיא מאוד מפורטת.

גבי גולן: יש סעיף האומר בדיוק מה ראש הממשלה או מי מטעמו.

גבי גולן: כמו שהכנו, אנחנו נכין את הדיווח הזה וזה יהיה דיווח בכתב ויתפרסם באינטרנט באתר משרד ראש הממשלה ויתפרסם בכנסת באתר הכנסת.

מירי רגב: אני מחכה לדיווח.

מירי רגב: במקביל נחכה לתשובות ולנתונים מהמשרדים.

מירי רגב: תודה רבה לכם.